B บวกกว่า 5% รับกำไร Q1 โตแรง หนุนทั้งปี “เทิร์นอะราวด์”
ราคาหุ้น B บวกกว่า 5% มาที่ 0.61 บาท ขานรับกำไร Q1 โตแรง หนุนทั้งปี "เทิร์นอะราวด์"
ราคาหุ้น B บวกกว่า 5% มาที่ 0.61 บาท ขานรับกำไร Q1 โตแรง หนุนทั้งปี "เทิร์นอะราวด์"
19 พ.ค. 2564

ผู้สื่อข่าวรายงานว่า ราคาหุ้นบริษัท บี จิสติกส์ จำกัด (มหาชน) หรือ B วันที่ 15 พ.ค.2564 ณ เวลา 10.45 น. อยู่ที่ระดับ 0.61 บาท บวก 0.03 บาท หรือ 5.17% สูงสุดที่ระดับ 0.62 บาท ต่ำสุดที่ระดับ 0.57 บาท ด้วยมูลค่าซื้อขาย 58.45 ล้านบาท

โดยราคาหุ้นปรับตัวขึ้นอย่างมีนัยสำคัญ หลังประกาศผลการดำเนินงานของบริษัทไตรมาส 1/2564  มีกำไรสุทธิ 78.13 ล้านบาท เพิ่มขึ้น 84.28 ล้านบาท เทียบกับงวดไตรมาส 1/2563 บริษัทประสบปัญหาขาดทุนสุทธิ  6.14 ล้านบาท ซึ่งถือว่าเป็นการมีกำไรสุทธิเกิดขึ้นเป็นครั้งแรกในรอบหลายปี
ขณะที่ก่อนหน้านี้ นางสาวสุทธิรัตน์ ลีสวัสดิ์ตระกูล รองประธานกรรมการ B เปิดเผยว่า ผลการดำเนินงานของบริษัทไตรมาส 1/2564  มีกำไรสุทธิ 78.13 ล้านบาท เพิ่มขึ้น 84.28 ล้านบาท เทียบกับงวดไตรมาส 1/2563 บริษัทประสบปัญหาขาดทุนสุทธิ  6.14 ล้านบาท โดยไตรมาสแรกปีนี้ บริษัทมีรายได้จากการให้บริการจำนวน 50.07 ล้านบาทลดลง 39.65 ล้านบาท หรือ 44% เมื่อเทียบกับงวดเดียวกันของปีก่อนที่มีรายได้  89.72 ล้านบาท  สืบเนื่องมาจากผลกระทบจากสถานการณ์การแพร่ระบาดของโควิด -19  ซึ่งส่งผลกระทบต่อรายได้จากธุรกิจขนส่งและท่าเรืออย่างมาก
อย่างไรก็ตามในไตรมาส1/2564 บริษัทมีรายได้อื่นจำนวน 100.73 ล้านบาท ซึ่งเป็นกำไรจากการขายทรัพย์สินถาวรและสิทธิการเช่าท่าเทียบเรือจำนวน 99.72 ล้านบาท เนื่องจากมีค่าใช้จ่ายในการบริหารท่าเรือสูงกว่ารายได้ ที่ได้จากให้บริการท่าเรือ  นอกจากนี้ยังทำให้หนี้สินรวมของบริษัทลดลง  171 ล้านบาท หรือลดลงกว่า 55%   ส่งผลให้ล่าสุดหนี้สินรวมของบริษัทอยู่ที่ 141 ล้านบาท คิดเป็นสัดส่วนหนี้สินต่อทุน(D/E)แค่ 0.16 เท่า
สำหรับแนวโน้มผลการดำเนินงานในปีนี้ บริษัทมั่นใจว่าผลประกอบการจะเทิร์นอะราวด์ เพราะที่ผ่านมาบริษัทได้มีการปรับโครงสร้างธุรกิจภายใน ลงทุนในธุรกิจที่คาดว่าจะสร้างผลตอบแทนที่ดีให้กับบริษัท และธุรกิจที่สามารถต่อยอดกับธุรกิจหลักของบริษัทได้
 